JERUUSALEMMA STUUDIO
Tere tulemast Jeruusalemma Stuudiosse!
Tänaseks teemaks on Templimägi ja viimatised sündmused selle ümber.
Kõigepealt veidi taustainfot.
Tere tulemast, Pekka Sartola!
Kõnelused Iisraeli- Palestiina piiride ja muu üle
on kestnud 7 kuud.
Milline on sinu meelest hetkeolukord?
Obama ja Netanyahu on hetkel Washingtonis
kus USA president püüab sundida Iisraeli
võimalikult põhjalikele järeleandmistele.
See on tõepoolest surveavaldamine,
kuna Iisrael tõenäoliselt ei anna järele tähtsaimates küsimustes,
nagu julgeolek, Jeruusalemm, piirid jms,
mille suhtes palestiinlastel on vastupidine nägemus.
Palestiinlased on vihjanud, et ei taha kõnelusi jätkata
pärast nende tähtaja lõppu aprillis, kuna kõik järeleandmised on tehtud.
Kas USA-l on kinnisidee leida mingi sööt,
et neid jätkama sundida?
Palestiinlaste väitel peaks USA sundima Iisraeli järeleandmistele,
mis nad kõnelustelauas hoiaks.
Räägime julgeolekust, Jeruusalemmast, piiridest, põgenikest
ja tunnustamisest juudiriigina, mis on Iisraeli puhul õigustatud.
Palestiinlased on aga keeldunud
ega taha kunagi Iisraeli juudiriigina tunnustada.
Näib, et Iisrael on alati surve all
ja Abbas on "õpetaja lemmik", vähemalt mulle tundub nii.
Olukord on tasakaalust väljas.
See on tõesti tasakaalust väljas. Isegi palestiinlased arvavad seda.
Nende valitud valitseja on Hamas, kes on kuulutanud,
et Abbas ei esinda neid
ja nad ei aktsepteeri ühtki Abbasi allkirjastatud lepingut.
Ligi pool palestiinlastest toetavad Hamasi.
Pole garanteeritud,
et kõik, mida Abbas tahab, heaks kiidetakse.
Tundub, et Hamas näeb 1967. a piire
ja Jeruusalemma pealinnana vaid vältimatu vaheeesmärgina.
Nende lõppsiht on vabastada regioon sionistidest.
Jah. Nende harta kuulutab selle esimeseks etapiks.
Nad ei suuda Iisraeli vastu äkkrünnakut korraldada,
nii et peavad edenema sammhaaval
ja ma arvan, et see ei õnnestu neil.
Riigi tunnustamine on üks olulisemaid teemasid.
Teine, veelgi suurem on Jeruusalemma teema.
Oled uurinud Jeruusalemma ja Templimäge 40 aastat.
Mis tekitas sinus huvi Jeruusalemma vastu?
See tekkis mu usuelu alguses,
kui komistasin ühe messiaanliku juudi raamatu otsa,
mis rääkis lõpuaegadest ja peamiselt Templimäest
ja kuidas see on seotud Taanieli 9:24-27 prohveteeringuga.
Mu arusaamine prohveteeringutest oli väga piiratud.
Mu tähelepanu haaras üks lause:
Kui näed Jeruusalemmas kolmandat templit kerkimas,
sea oma asjad Jumalaga korda, sest Jeesuse tulek on lähedal.
See inspireeris mind uurima, millest ta räägib.
Templimäe teema muutus nagu sõltuvuseks,
professionaalses mõttes.
Oled hoolega jälginud, kas seal toimub midagi.
Täpselt. Mul on Templimäe kohta palju materjali
ja olen mõelnud isegi raamatu kirjutamisele.
Viimaste aastate sündmused
ja ka viimased Templimäge puudutavad kõnelused
näivad viitavat,
et Piibli prohveteeringud hakkavad teostuma.
Kelle halduses Templimägi praegu on?
1967. a sõjas sai Iisrael kontrolli vanalinna ja Templimäe üle.
Seal kehtib Iisraeli seadusandlus.
Kuid kui mošee tippu tõmmati Iisraeli lipp
ja pearabi kuulutas, et juudid on naasnud oma juurte juurde,
otsustas Moshe Dayan
anda Templimäe islamistliku fondi haldusse.
Mitte nende omandiks, vaid nende haldusse.
Nii et administratiivhaldus Templimäel kuulub Jordaaniale.
Mis juhtus, et nii Iisraelis kui kogu regioonis
võib hetkel näha tormi veeklaasis?
See on rohkem kui veeklaasis.
Enne rahuprotsessi algust mullu juulis
panid mõned Iisraeli ministrid ette, et valitsus peaks hakkama planeerima
kolmanda templi ehitamist Templimäe väljakul.
Katastroofiline idee lükati tagasi, kuid paari nädala eest
algatasid samad mehed teema teisel kujul:
Kontroll Templimäe väljaku üle tuleks Iisraelile anda.
See viis plahvatuseni ümbritsevas islamimaailmas.
Jordaania valitsus alustas kohe arutelusid
ja lubas tühistada rahuleppe Iisraeliga
ja lõpetada diplomaatilised suhted, kui Iisrael seda tegema peaks.
Seda kõike püüdluse pärast, et seal võiksid palvetada ka teised,
mitte ainult moslemid.
Praegu ei tohi teised religioonid seal palvetada.
Jordaania ja Egiptus on ainsad, kellel on Iisraeliga rahulepe.
Jordaania on valmis loobuma kõigist oma kaubandus- ja teistest suhetest
üksnes selle teema pärast?
On hämmastav, kuidas Lääs ei mõista,
kui tulised usulised kired regioonis valitsevad,
eriti mis puudutab Templimäe väljakut.
See pole algupärane, traditsiooniline islami pühapaik,
nagu neile meeldib seda esitleda. See oli Türgi kontrolli all.
Nad ehitasid sinna al-Aqsa mošee ja seal on ka Kaljumošee
ning see on neile mingil määral püha,
kuid mitte sel määral, mil nad seda esitlevad.
Koraan ei maini Jeruusalemma kordagi.
Kas on õige öelda, et see on konflikti kese judaismi
ja islami jaoks, mis teenib erinevat jumalat?
Eriti just vaimsest aspektist.
Mind hämmastab, kuidas ignoreeritakse vaimseid aspekte,
mis on moslemite seas pidevalt avalikult päevakavas,
ja juudidki on aktiivselt säilitanud oma nõudmised selle suhtes
oma 3000 aasta vanuse pühapaigana.
Jumal on ilmutanud meile mõningaid asju Piiblis,
mis puudutavad ka Templimäge, selle tulevikku ja pühadust.
Jumala tahet vastustavad jõud püüavad seda tühistada.
Nii on meil tegemist väga fundamentaalse konfliktiga.
Poliitilised rahukõnelused näivad käivat täiesti valede relvadega:
nad ei puuduta vaimseid aspekte üldse.
Ei puuduta. Need on taustal
ning vormivad läbirääkijate meelsust ja poliitikat.
Kõik teavad, kui kaugele on nad valmis selles kõiges minema.
Juutide jaoks on Jeruusalemm püha.
Kui nad oleks selle kaotanud, oleks juudiriik ilma selleta
väga väike olnud. See on neile väga püha.
Ja see on Piibli- ja kristluse- vastaste jõudude peamine eesmärk.
Mis on EL positsioon nendes küsimustes
ja mida nad Templimäe kohta ütlevad?
Neil pole Templimäe suhtes konkreetset seisukohta,
kuid nad nõuavad jätkuvalt, et Ida-Jeruusalemm
peab saama Palestiina riigi pealinnaks.
See ei põhine piibellikul mõtlemisel.
Juudi mõtlemise järgi on EL kristlik kontinent,
mis koosneb kristlikest riikidest, kellel on juutidega sama Piibel.
Ometi on nende tegevus Piibliga täielikus vastuolus.
Iisraellaste arvates ei huvita eurooplasi piibellikud vaatenurgad
ning nad toetavad Jeruusalemma ja Templimäe osas
pigem Islami seisukohti.
Juutide ja kristlaste vahel pole usaldust arenenud.
Juudid ei saa usaldada, et eurooplased
tegutseksid Sõna põhjal, mida nad väidavad järgivat.
On kahetsusväärne, et sõna 'rist'
tähendab juutidele sama mis 'haakrist'.
See on nende jaoks suur draama,
et kristlik Euroopa lubas holokausti,
ja et õigeusklik Venemaa lubas pogromme;
et kristlik Euroopa lubas musta surma ja inkvisitsiooni jne;
et krusaadid toimusid kristluse nimel.
See kõik peegeldub sügavalt juutide arusaamises kristlusest
ja selle harrastamisest.
Uuestisündinud, Piiblit tundvate, usklike kristlaste marginaalne grupp
on väike vähemus,
keda nad ei suuda põhivoolu kristlusest eristada.
Ka kristluses juurdunud asendusteoloogia
on juudi juured unustanud.
Kahjuks arvab asendusteoloogia,
et Jumal jättis juutidele kõik needused
ja siirdas 'Jumala omandrahva' mõiste koos õnnistustega kristlastele.
Piibel seda ei õpeta,
kuid institutsionaalne kirik näib olevat sellel seisukohal.
Oled uurinud Templimäe teemat Piibli valguses aastaid.
Mida oled avastanud selle ja kolmanda templi ehitamise kohta?
Üks huvitavamaid asju on Saalomoni sõnad selle kohta.
1 Ku 9:2-3: "Siis ilmutas Issand ennast Saalomonile teist korda,
nagu ta oli ennast ilmutanud temale Gibeonis.
Ja Issand ütles temale: Ma olen kuulnud su palvet ja anumist,
mis sa oled saatnud minu poole.
Ma olen pühitsenud selle koja, mille sa ehitasid,
et ma võiksin panna sinna oma nime igaveseks ajaks.
Mu silmad ja mu süda on alati seal."
Jeruusalemma Templimägi on Jumalale äärmiselt tähtis,
isegi kui seal hetkel templit pole.
Jumal ütles 'alati'. Jumal ei muuda oma sõnu.
See on üsna jõuline sõna. - On jah.
See on meie selgroog ja vundament,
miks peame vaatlema Templimäe teemat
Pühakirja põhjal, mitte järgima põhivoolu,
mis selle pigem moslemitele annaks.
Mida ütleb Piibel Jeruusalemma kohta,
mida seal korduvalt mainitakse.
Mida ütleb Piibel meie konteksti kohta?
Jeruusalemma mainitakse Piiblis ca 950 korda,
Koraanis mitte kordagi.
On selge, et see on seotud judaismi ja kristlusega.
Kõik inimkonna päästeajaloo peamised sündmused toimusid seal
ja ühel päeval ehitatakse sinna kolmas tempel.
Jeruusalemmast saab kunagi ka antikristuse keskus
ja Jeruusalemmast jagatakse kunagi metsalise märki.
Meie Päästja naaseb kord Jeruusalemma Õlimäele.
Me ei saa kaotada Jeruusalemma kristluse põhitõdedest,
see on kristluse lahutamatu osa.
Mida ütleb Sakarja Jeruusalemma ja sellega seotud asjade kohta?
Näib, et oleme olukorras, mida mainib Sakarja 12:2-3 -
Vaata, ma teen Jeruusalemma uimastuskarikaks
kõigile ümberkaudseile rahvaile."
Siia võiksime hõlmata EL, ÜRO, Kvartetid jms.
"Ja see pannakse ka Juuda peale Jeruusalemma ahistamises.
Ja sel päeval teen ma Jeruusalemma tõstekiviks kõigile rahvaile."
Sellest saab Jumala mõõdunöör kõigi rahvaste jaoks.
"Kõik, kes seda tõstavad, rebestavad endid;
ja kõik maa paganad kogunevad tema vastu."
Jeruusalemm on üks rahukõneluste võtmeteemasid.
Näib, et kõik - ÜRO, EL ja Venemaa -, tahavad anda Jeruusalemma
pealinnaks rühmitusele, kelle rahvuslikuks eesmärgiks
on Iisraeli hävitamine.
See on väga tõsine küsimus.
See näib Jumala silmis jõledusena.
See on tõeliselt häbiväärne.
See on häbiväärne Tema ilmutuse ja tahte seisukohast,
eriti kristlastele, kes ei paista hoolivat Tema sõnast.
'Häbiväärne' on väga sobiv sõna Jumala perspektiivist vaadatuna.
Piibel räägib ka Jeesusest kui nurgakivist.
See sarnaneb asjadega, mida räägitakse Jeruusalemma kohta.
Inimesed komistavad ka Jeesuse vastu.
Mõne aasta eest küsitleti Helsingis inimesi
nende suhte kohta Jumalaga ja kas nad usuvad Jumalat.
70-80% neist uskus mingit kõrgemat jõudu.
Küsimusele, Mida Jeesus sinu jaoks tähendab?,
vastati: "Jeesus oli hea õpetaja;
ja saatis palju korda."
Kolmas küsimus: "Kas Jeesus on sinu isiklik Päästja?"
peaaegu pahandas neid:
"Ma olen ju kristlane! Kuidas te saate seda üldse küsida?!"
Ka Jeesuse teema jagab inimkonna samal moel kahte leeri
nagu Jeruusalemma küsimus, kuigi veidi erinevas kontekstis.
Kristuse tee on kitsas.
Kitsas on tee ja värav ja vähe on neid, kes need leiavad,
kuid sihtmärk on suurepärane.
Vaatame prohveteeringuid Jeruusalemma ja Templimäe kohta.
Hesekiel ütleb üht-teist.
Templimägi on Hesekieli jaoks võimas inspiratsiooniallikas.
Hesekiel 38-39 räägivad Googi sõjast.
Hesekiel 43:1-2 räägib Idaväravast: "Siis ta viis mu värava juurde,
selle värava juurde, mis oli ida poole.
Ja vaata: Iisraeli Jumala auhiilgus tuli ida poolt.
Selle kohin oli nagu suurte vete kohin,
ja maa helendas tema auhiilgusest."
Ta tuleb Idavärava kaudu. Hes 44:1-2 ütleb sama:
"See värav peab olema suletud, seda ei tohi avada
ja ükski ei tohi sellest sisse minna, sest Issand, Iisraeli Jumal,
on sellest sisse läinud! Seepärast peab see olema suletud!"
Kui vaatame Õlimäelt Idaväravat, näeme, et Kuldne värav,
on tellistega kinni müüritud, nagu Piibel ütleb.
Oleme rääkinud Iisraeli jagamisest jms.
Millised etapid ootavad meid ees seoses tuhandeaastase kuningriigiga?
Prohvet Joeli nägemus paistab viitavat meie ajale:
Aegade lõpul kogub Ta kõik rahvad
ja mõistab kohut nende üle, kes on jaganud Tema maa.
Oleme keset seda protsessi.
Rahvaid ootab kohtumõistmine ja maa jagatakse mõneks ajaks,
nagu Piibel seda ennustab.
See pole lõplik sündmus ega Jumala tahe.
Ta ütleb, et rahvad on jaganud Tema maa.
Ta räägib omandist
ja ütleb, et nad on läinud Tema tahte vastu
ja on jaganud midagi, mis kuulub Talle.
See on tõsine teema. - Jah.
Meie inimestena võitleme piiride ja muu üle,
aga kui räägime universumi Loojast, kellel on kõige suhtes autoriõigus,
ja Ta on määranud mõned alad elukohaks teatud rahvaile,
pole meil õigust sekkuda.
Kui võtame erinevates poliitilistes olukordades Piiblist
vaid seda, mis meile meeldib,
oleme eemale eksinud Jumala tahte mõistmisest.
Praeguste sündmuste valguses, nagu kriisid Ukrainas ja Süürias,
arengud Iraanis ja teistes plahvatusohtlikes kohtades,
kus me ajastu mõttes oleme?
Mul peaks olema prohvetlik anne
jagada ajad kronoloogilisteks etappideks,
kuid liigume selgelt nende ennustuste täitumise poole.
Protsess on juba väga kaugel ja selles osaleb kogu maailm.
Nad tahavad luua Palestiina riiki
ja teha Jeruusalemmast selle pealinna.
Ma kahtlen, et see juhtub. Aga maa jagatakse
ja see käivitab mitmed teisedki sündmused.
Täitumist ootavad veel mitmed teisedki prohveteeringud,
nagu Psalm 83, mis puudutab Süüriat ja Liibanoni.
Templimäe teema hõlmab ka Jordaaniat.
Nii et liigume nende asjade poole.
Iisraelil pole regioonis just palju liitlasi.
Ei ole.
Arvan, et Jumal on seda lubanud selleks,
et nad toetuksid rahvale Temale.
Kui nad vaatavad Temale, kelle nad läbi pistsid
ja Teda appi hüüavad, ütleb Jumal: Te olete mu rahvas.
Siis muudab Ta nende saatuse.
Lähikuudel pole Iisraelil ja selle valitsusel
midagi lihtsat oodata.
Iisraeli valitsuskoalitsioon on üsna laiapõhjaline
ja seal on fraktsioone seinast seina.
Üks kirjakoht, mis valgustab Jumala tahet Iisraeli suhtes
ja ka palestiinlaste ja naaberrahvaste suhtes,
on Hesekieli 47:21-22 -
"Jaotage see maa eneste vahel Iisraeli suguharude järgi!
Jaotage see liisu läbi pärisosadeks enestele ja võõrastele,
kes asuvad teie keskel ja kes on teie keskel lapsi sünnitanud;
nad olgu teile nagu pärismaised Iisraeli laste hulgas:
nad saagu koos teiega liisu läbi pärisosa Iisraeli suguharude seas!"
See on Jumala tahe ka palestiinlaste jaoks:
kõik on ühine, kui nad teenivad sama Jumalat.
Kui nad teenivad Iisraeli Jumalat.
See on võtmeküsimus. - Nii see on.
Aitäh, Pekka!
Jätkame nelja nädala pärast aktuaalsete teemadega.
Aitäh, head vaatajad! Kohtumiseni!
Tõlge: Monika Jaaguri